
Nr. SC 2007-  27660/ 07.12.2007
R E F E R A T
        Pentru implementarea Măsurii ISPA 2000/RO/16/P/PE/004,,Reabilitarea tehnologiei de tratare a apelor uzate şi modernizarea canalizării pentru populaţia oraşului Timişoara, România” Ministerul Finanţelor Publice prin Oficiul de Plăţi şi Contractare PHARE a delegat responsabilităţi tehnice R.A. Aquatim Timişoara prin Acordul de Implementare semnat între Părţi ( incluzând Consiliul Local al Municipiului Timişoara) la data de 16.06.2003.
Având în vedere demersurile iniţiate de Autoritatea de Management ex-ISPA, şi în urma discuţiilor purtate cu reprezentanţii Comisiei Europene, autorităţile române au luat decizia delegării atribuţiilor de licitare-contractare, management tehnic, management de contract şi autorizare plăţi de la Oficiul de Plăţi şi Contractare PHARE către toţi beneficiarii finali ai măsurilor ex-ISPA.
 Ca urmare a acestei decizii este nevoie ca toate părţile implicate să semneze forma finală a Acordului de Implementare, care defineşte noul cadru descentralizat de desfăşurare a proiectelor ex-ISPA.

Ţinând cont de cele mai sus menţionate şi scrisoarea AM ex-ISPA nr. 103467/ET/30.11.2007 propunem împuternicirea domnului primar Gheorghe Ciuhandu ca reprezentant al Consiliului Local al Municipiului Timişoara în vederea semnării Acordului de Implementare pentru Măsura ISPA 2000/RO/16/P/PE/004.

